अगाडिको आवरण पृष्ठ

सानो बिरालो

लेखकः कटक सिजापती

तह ६, कक्षा २

नेपालीजनावरका कथाहरू

१

सुमनको घर गाँउमा छ। उसको घरमा बाबाआमा र बहिनी छन्। उनको घरमा एउटा भैंसी छ। दुईवटा गोरु छन्।

२

सुमनको घरमा सानो बिरालो पनि छ। सुमनको बाबाले सानो बिरालो मामाघरबाट ल्याइदिएको।

३

सुमनको घर ल्याउँदा बिरालो सानो थियो। सानो बिरालोलाई सुमन धेरै माया गर्थे। सानो बिरालो साह्रै चकचके थियो।

४

ऊ म्याँउम्याँउ गर्दै धेरै कराउँथ्यो। ऊ कराउँदा कहिलेकाहीँ सुमनलाई रिस उठ्थ्यो। तर उनले बिरालोलाई पिट्दैनथे।

५

पढ्दै गर्दा बिरालो सुमनको नजिकै जान्थ्यो। उनको खुट्टाको औंला दाँतले टोक्थ्यो। सुमनलाई काउकुती लाग्थ्यो।

६

कहिलेकाहिँ कानमा कोतर्थ्यो। टाउकोमा चढ्थ्यो। उसले लगाएको जाकेटभित्र पस्थ्यो। यसो गर्दा सुमन रमाइलो मान्थे।

७

समुनको बाबा बाहिरबाट आउनुहुन्थ्यो। सानो बिरालो म्याउँम्याउँ गर्दै बाबातिर जान्थ्यो। बाबाले ल्याएको सामान झम्टिन खोज्थ्यो।

८

उसले मासुको गन्ध टाढैबाट थाहा पाइहाल्थ्यो। मुसालाई देख्ने बितिक्‍कै लखेट्थ्यो। एकदिन त उसले सानो मुसानै समातेछ।

९

एकदिन बिरालो भान्छा छिर्‍यो। भान्छामा कराईमा तातो दुध थियो। ऊसले दुध भएको भाँडो देख्यो।

१०

दुधको भाँडो काठको टुक्रामा राखेको थियो। बिरालो दुधको भाडो देखेर लोभियो। ऊ हतार हतार दुध भएतिर गयो।

११

दुध खान खोज्दा काठको टुक्रामा टेक्यो। काठको टुक्रा हल्‍लियो। काठ हल्‍लिदा दुधको भाँडो उछिट्टियो।

१२

दुधको भाँडो बिरालोको शरीरमा खनियो। बिरालो म्याउँम्याउँ गर्दै आँगनतिर दौडियो। तातो दुधले बिरालोलाई पोल्यो।

१३

सुमनले भान्छाबाट आवाज आएको सुने। सुमन भान्छातिर गए। त्यहाँ त भुइँभरि दुध पोखिएको थियो।

१४

सुमन बिरालो भएतिर गए। बिचरा बिरालो आँगनको छेउमा म्याउँम्याउँ गर्दैथियो। सुमानलाई देखेर बिरालो डरायो। तर सुमनले बिरालोलाई अँगालोमा बाँधे।

शीर्षक पृष्ठ

सानो बिरालो

Images on pages Front Cover, ४ by Cathy Marlett, International Illustrations: The Art Of Reading 3.0, © 2009 SIL International. CC-BY-ND 3.0.

Images on pages १, २, ८ by International Illustrations: The Art Of Reading 3.0, © 2009 SIL International. CC-BY-ND 3.0.

Images on pages ३, ५, ६, ७, ९, १०, ११, १२, १३, १४ by © 2019 The Art Of Reading 3.0, © 2009 SIL International. CC-BY-ND 3.0.

तहगत, तह ६

This book has been developed under the Enabling Writers Project with the support of the Curriculum Development Centre-Ministry of Education, Science and Technology Nepal, Language Commission- Government of Nepal, Samunnat Nepal and World Education.

नेपालीNepal

श्रेय पृष्ठCopyright © 2019, Enabling Writers Project - World Education-Nepal http://creativecommons.org/licenses/by/4.0/तपाईंले यस रचनालाई व्यापारिक प्रयोजनका लागि प्रयोग गर्न पाउनुहुन्छ। तपाईंले यस रचनालाई समायोज गर्न वा यसमा आफ्नो तर्फबाट थपथाप गर्न पाउनुहुन्छ। तपाईंले लेखक, चित्रकार, इत्यादिको प्रतिलिपि अधिकार सूचना र नाम राख्नुपर्छ।

अगाडिको आवरण पृष्ठको भित्रपट्टी

यस पुस्तकको बारेमाः नेपाली भाषामा तयार गरिएको यो पुस्तक कक्षा २ मा अध्ययनरत भाइबहिनीहरूका लागि हो। यो पुस्तक देवनागरी लिपिका सबै वर्ण र मात्रा सिकिसकेका बालबालिकाको स्वतन्त्र पठनका लागि तयार पारिएको हो। पढाइ सीपको विकास गर्नका लागि यस पुस्तकलाई शिक्षकले नयाँ शब्द सिकाउन, नमुना पठन गर्न र बोध शिक्षणका लागि प्रयोग गर्न सक्नेछन्।

The End